De Falom

De Falom is in doarp dat yn de gemeente Dantumadiel leit. De Falom leit noardeastlik fan Feanwâlden, westlik fan De Westerein en súdeastlik fan Broeksterwâld. De Falom hat  ()https://opendata.cbs.nl/statline ynwenners. De Falom hat gjin doarpskearn, de bebouwing leit oan de Haadwei en de Falomster Feart (Mûnewei en Rinewâl). 

 Skiednis 
De Falom is yn de 16e iuw ûntstien as feankoloanje, in delsetting foar feanarbeiders. De Falomsterfeart waard doe groeven om de ôfgroeven turf ôf te fieren. De feart wie ek om oerstallich wetter ôf te fieren. Om tsjin te gean dat der sâlt wetter, dat yn it gebiet beëasten De Falom stie, [boarne nedich] 	 troch de feart yn it grûnwetter komme soe, waarden der plannen makke om in slûs yn de feart te meitsjen. Troch jildpine kaam dy der net, wol waard der in overtoom oftewol in falom oanlein: in konstruksje om in skip oer lân fan it iene farwetter yn it oare te lûken. Sa waard it swiete en it sâlte wetter skieden holden. De Falom soe dêrtroch syn namme krigen hawwe. Nammekundigen ûntstride lykwols de krektens fan dy ferklearring.Onze Taal, 2009 nû. 6, s. 172

Sûnt 1964 is De Falom in selsstannich doarp. Dêrfoar wie it in buorskip fan it eardere Moarrewâld.

De Falom hat altyd al yn sawol de gritenij as de gemeente Dantumadiel lein. 

 Mienskip 
It doarp hat in Feriening Doarpsbelang. De Falom en Broeksterwâld dogge in soad meiïnoar. Sa stiet it doarpshûs 'De Pipegaal' fan De Falom oan de ds. Feitsmastrjitte yn Broeksterwâld. 

 Ferienings 
 Doweferiening Wâldflucht 
 Fûgelwacht Ikkerwâld e.o.
 Foliêreferiening Fûgelnocht 
 Fuotbalferiening Broekster Boys
 Yntertsjerklik manljuskoar Dit is wat ús bynt

 Befolkingsferrin 
 Jier  1969  1974  2004 2015  2020  Ynwenners  266  278  262  253  263 

 Strjitnammen 
 De Houtwielen 
 Achterwei
 Auke Jansstrjitte
 Hegewâl Haadwei 
 Mûnewei
 Rinewâl - fytspaad bylâns de Falomster Feart. De wurden ‘rien' en 'ryn' binne nammen foar wetter dat yn beweging is.
 Natoer 
260px|thumb|Ferbiningsgebiet Houtwiel mei de Sweager Mieden mei brêge fan de Sintrale As oer de Falomster Feart
Súdeastlik fan it doarp leit oan de grins mei Feanwâlden de Houtwiel, in gebiet mei plassen en reitfjilden. De grins fan De Falom mei it doarpsgebiet fan Feanwâlden wurdt foarme troch de Goddeleaze Singel, in lokaasje dêr't ferskillende spûkferhalen oer besteane. It gebiet is relatyf ryk oan reiddompen. Yn it natoergebiet stiet tichteby de singel in tsjasker, dy't yn 2017 stikken waaide en yn 2019 wer nij boud is.Omrop Fryslân, 16 oktober 2019  By de brêge oer de Falomster Feart stiet it Goddeleaze Tolhûs. De Goddeleaze Singel foarmet ûnderdiel fan it Bonifatius Kleasterpaad.friesland.nl, oproppen 9 april 2022 Yn it ramt fan de oanlis fan de Sintrale As is it gebiet súdlik fan de Falomster Feart ek werynrjochte as natoergebiet, dat no de Houtwiel ferbynt mei de Sweager Mieden.Provinsje Fryslân, oproppen 9 april 2022 

 Publikaasje(s) 
  "De Falom, tinzen fan Broer"

 Sjoch ek 
 Fryske doarpen.


Kategory:Doarp of stêd yn Dantumadiel